Broj: 04-11-775-3/24

Goražde, 23.04.2024. godine

Na osnovu Odluke Vlade Bosansko-podrinjskog kantona Goražde o davanju saglasnosti na Program za veterinarstvo za 2024. godinu“, broj:03-11-866/24 od 17.04.2024. godine, utvrđen u budžetu Ministarstva za privredu na ekonomskom kodu 614 500-POD004 – Subvencije za veterinarstvo, Ministarstvo za privredu Bosansko-podrinjskog kantona Goražde, **o b j a v lj u j e**:

**JAVNI POZIV**

**za dostavljanje prijedloga projekata i zahtjeva po**

**Programu za veterinarstvo za 2024. godinu**

Pozivaju se veterinarske stanice sa područja Bosansko-podrinjskog kantona Goražde koje ispunjavaju uslove za obavljanje djelatnosti na području ovog kantona i koje imaju dodjeljeno područje djelovanja na području ovog kantona da mogu podnijeti prijedloge projekata Ministarstvu za privredu Bosansko-podrinjskog kantona Goražde u skladu sa odredbama Programa za veterinarstvo za 2024. godinu, za mjeru:

- **Provođenje mjera obilježavanja ovaca i koza**

Iz Programa za veterinarstvo u okviru Provođenja mjera obilježavanja ovaca i koza će se finansirati obilježavanje (identifikacija) ovaca i koza kod vlasnika sa područja Bosansko-podrinjskog kantona Goražde koji posjeduju stado od minimalno 20 grla ovaca, odnosno minimalno 15 grla odraslih koza. Za izvršeno obilježavanje ovaca ili koza veterinarskoj stanici se plaća 5,00 KM/grlu.

Uz aplikacionu formu za projekte veterinarske stanice dostavljaju slijedeću dokumentaciju:

- Rješenje o dodjeljenom području djelovanja;

- Rješenje o ispunjavanju uslova za obavljanje veterinarske djelatnosti na području BPK

 Goražde;

- Licence za obavljanje veterinarske djelatnosti uposlenih dr.vet.med,

- Ugovor ili potvrdu od banke sa navedenim računom veterinarske stanice;

- Uvjerenje nadležne kantonalne poreske uprave da korisnik nema dospjelih, a neizmirenih

 poreznih obaveza, izdato u 2024. godini. Uvjerenje uprave za indirektno oporezivanje BiH

 da nema dospjelih, a neizmirenih poreznih obaveza, izdato u 2024. godini.

Maksimalni iznos sredstava koji može biti zatražen od Ministarstva, za finansiranje projekta iznosi do 6.500,00 KM.

Podnošenje prijedloga projekta vrši se isključivo na aplikacionom obrascu za projekte za veterinarstvo, propisanim od strane Ministarstva za privredu Bosansko-podrinjskog kantona Goražde.

Prijedlozi projekata dostavljaju se Ministarstvu za privredu Bosansko-podrinjskog kantona Goražde u zatvorenoj koverti do 06.05.2024. godine do 16.00 sati na slijedeću adresu:

**Ministarstvo za privredu**

**Bosansko – podrinjski kanton Goražde**

**ul. Maršala Tita br. 5**

**Goražde**

Sa naznakom:

**≪NE OTVARAJ –PRIJAVA NA JAVNI POZIV ZA**

**KORIŠTENJE SREDSTAVA PO PROGRAMU ZA VETERINARSTVO**

 **ZA 2024. GODINU≫**

**Finansiranje nabavke sjemena za vještačko osjemenjavanje (oplodnju) krava**

Veterinarske stanice sa područja Bosansko-podrinjskog kantona Goražde koje ispunjavaju uslove za obavljanje djelatnosti na području ovog kantona i koje imaju odobrenu djelatnost vršenje vještačkog osjemenjavanja da mogu podnijeti zahtjev za dodjelu sredstava za izvršenu nabavke sjemena za vještačku oplodnju krava.

Uz aplikacionu formu za zahtjeve veterinarske stanice dostavljaju slijedeću dokumentaciju:

- Račun sa fisikalnim računum za nabavljeno sjeme;

- Rješenje o dodjeljenom području djelovanja;

- Rješenje o ispunjavanju uslova za obavljanje veterinarske djelatnosti na području BPK

 Goražde;

- Licence za obavljanje veterinarske djelatnosti uposlenih dr.vet.med,

- Ugovor ili potvrdu od banke sa navedenim računom veterinarske stanice;

- Uvjerenje nadležne kantonalne poreske uprave da korisnik nema dospjelih, a neizmirenih

 poreznih obaveza, izdato u 2024. godini. Uvjerenje uprave za indirektno oporezivanje BiH

 da nema dospjelih, a neizmirenih poreznih obaveza, izdato u 2024. godini.

Maksimalni iznos sredstava za finansiranje zahtjeva za nabavku sjemena za vještačku oplodnju krava iznosi do 3.000,00 KM.

Podnošenje zahtjeva vrši se isključivo na aplikacionom obrascu za zahtjeve za veterinarstvo, propisanim od strane Ministarstva za privredu Bosansko-podrinjskog kantona Goražde.

Rok za podnošenje zahtjeva je 02.09.2024. godine.

**Nadoknada štete za neškodljivo uklonjene seropozitivne životinje**

Sredstva za ove namjene ostvariće korisnici u iznosu od 50% procjenjene vrijednosti životinja kod kojih je utvrđena zarazna bolest i koji ispune uslove za nadoknadu štete za neškodljivo uklonjene seropozitivne životinje u skladu sa Zakonom o veterinarstvu („Službene novine FBiH“ broj:46/00) i Pravilnikom o postupku isplate nadoknade štete za neškodljivo uklonjene seropozitivne životinje („Službene novine FBiH“ broj:98/12 i 88/18). U Pravilniku je propisana neophodna dokumentacija i rokovi.

U skladu sa članom 10. Pravilnika o postupku isplate nadoknade štete za neškodljivo uklonjene seropozitivne životinje („Službene novine FBiH“ broj:98/12 i 88/18) kantonalno ministarstvo snosi troškove eutanazije i dezinfekcije dvorišta, obora i staja, u toku provođenja naređenih mjera.

Uz zahtjev veterinarske stanice dostavljaju slijedeću dokumentaciju:

- Račun-faktura sa fisikalnim računom.

 **M I N I S T A R**

 **Zijad Briga**